钦定古今图书集成/历象汇编/庶征典/第159卷 > 《管窥辑要》 > 魏
## 钦定古今图书集成/历象汇编/庶征典/第159卷 > 《管窥辑要》 > 魏

### 文帝黄初七年许昌城南门崩

按《魏志文帝本纪》：黄初七年“春正月，将幸许昌。许昌
城南门无故自崩，帝心恶之，遂不入。”

按：《晋书五行志》：黄初七年，许昌城南门无故自崩。此
金沴木，木动之也。五月，宫车晏驾。京房《易传》曰：“上下
咸悖，厥妖城门坏。”